b'\n_START_ARTICLE_\nHMS Vanquisher\n_START_SECTION_\nPalvelus\n_START_PARAGRAPH_\nHMS Vanquisher palveli 1921 Atlantin laivaston 2. h\xc3\xa4vitt\xc3\xa4j\xc3\xa4laivueen 4. h\xc3\xa4vitt\xc3\xa4j\xc3\xa4viirik\xc3\xb6ss\xc3\xa4. Alus osallistui loppu kes\xc3\xa4st\xc3\xa4 1921 laivueen mukana ja 2. risteilij\xc3\xa4laivueen kanssa kontra-amiraalin johtamaan It\xc3\xa4meren purjehdukseen. Osastoon kuuluivat risteilij\xc3\xa4t HMS Curacoa (lippulaiva), HMS Caledon, HMS Castor ja HMS Cordelia sek\xc3\xa4 h\xc3\xa4vitt\xc3\xa4j\xc3\xa4t HMS Vanquisherin lis\xc3\xa4ksi HMS Vectis, HMS Winchelsea, HMS Viscount, HMS Viceroy, HMS Venetia, HMS Violent ja HMS Wolfhound. Alus l\xc3\xa4hti 31. elokuuta viirikk\xc3\xb6ns\xc3\xa4 alusten kanssa Plymouthista. Ne kohtasivat 1. syyskuuta risteilij\xc3\xa4t ja 3. h\xc3\xa4vitt\xc3\xa4j\xc3\xa4viirik\xc3\xb6n alukset Dealin edustalla, josta osasto purjehti 2. syyskuuta Brunsbutteliin._NEWLINE_Alus siirrettiin 1920-luvun puolessa v\xc3\xa4liss\xc3\xa4 V\xc3\xa4limeren laivastoon. Se liitettiin 1938 Portlandiin sijoitettuun 1. Sukellusveneidentorjuntalaivueeseen.\n_START_SECTION_\nToinen maailmansota\n_START_PARAGRAPH_\nHMS Vanquisher muodosti 1939 yhdess\xc3\xa4 HMS Mackayn, HMS Versatilen, HMS Walkerin, HMS Warwickin, HMS Whirlwindin ja HMS Winchelsean kanssa l\xc3\xa4ntisen reitin suojaksi sijoitetun 11. H\xc3\xa4vitt\xc3\xa4j\xc3\xa4laivueen._NEWLINE_HMS Vanquisher oli lokakuusta 1939 alkaen telakalla Devonportissa, mist\xc3\xa4 se palasi palvelukseen alkuvuodesta 1940. Alus siirrettiin toukokuussa Doverin alaisuuteen avustamaan liittoutuneiden evakuoinnissa Ranskan ja Belgian rannikolta._NEWLINE_Alus evakuoi 28. toukokuuta joukkoja Dunkerquesta. Seuraavana p\xc3\xa4iv\xc3\xa4n\xc3\xa4 alus kuljetti 241 miest\xc3\xa4 ja 30. toukokuuta tekemill\xc3\xa4\xc3\xa4n kahdella matkalla viel\xc3\xa4 1214 miest\xc3\xa4. Alus palasi 1. kes\xc3\xa4kuuta rannikolle kuljettaen kahdella matkalla 808 miest\xc3\xa4. 3. kes\xc3\xa4kuuta alus kuljetti ensin 37 miest\xc3\xa4 ja p\xc3\xa4iv\xc3\xa4n toisella matkallaan 414 miest\xc3\xa4._NEWLINE_Alus suojasi 12. kes\xc3\xa4kuuta Ranskan laivaston taistelulaiva Jean Bartin Casablancaan, mist\xc3\xa4 se palasi 19. kes\xc3\xa4kuuta evakuoimaan joukkoja Biskajanlahden satamista. Alus k\xc3\xa4vi St. Nazairessa ja La Pallicessa ennen paluutaan Plymouthiin 22. kes\xc3\xa4kuuta, mink\xc3\xa4 j\xc3\xa4lkeen se palasi saattueteht\xc3\xa4viin._NEWLINE_HMS Vanquisher siirrettiin syyskuussa Liverpooliin 8. Saattajaryhm\xc3\xa4\xc3\xa4n suojaamaan Atlantin saattueita. Alus suojasi saattuetta OB216.'